પડતી હતી. ફૂલ ઈમર્ઝન વર્ચ્યુઅલ રિયાલિટીની શરૂઆત ૨૦૪૦થી થઇ ગઈ હતી. એટલે તમે ચાલો ત્યારે તમારી આસપાસ ધારો એવી દુનિયા ખડી કરી શકો છો, એવી ટેકનોલૉજી ત્યારે અમારા માટે બહુ નવીન હતી. પૈસા વાળા લોકો જ વાપરી શકતા. ક્લેટ્રોનિક્સ પણ શરુ થયેલું. તમને અત્યારે આશ્ચર્ય થશે કે તમે જે વસ્તુને જેવું ધારો એવો આકાર આપી શકો છો. રમવાના બોલમાંથી તું ડાયરીનો કાગળ બનાવી શકે છે. એવું અમારે ત્યારે લેબોરેટરીમાં થતું.’ રોબોન બધું સાંભળતો રહ્યો. પછી એણે પૂછ્યું કે મોટા ફેરફારો ક્યારે આવ્યા?